CELEX: 32009D0495
Language: el
Date: 2009-06-26 00:00:00
Title: 2009/495/ΕΚ: Απόφαση της Επιτροπής, της 26ης Ιουνίου 2009 , για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα [κοινοποιηθείσα υπό τον αριθμό Ε(2009) 4994] (Κείμενο που παρουσιάζει ενδιαφέρον για τον ΕΟΧ)

27.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 166/77
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 26ης Ιουνίου 2009
   για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα
   [κοινοποιηθείσα υπό τον αριθμό Ε(2009) 4994]
   (Κείμενο που παρουσιάζει ενδιαφέρον για τον ΕΟΧ)
   (2009/495/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   την οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (3), και ιδίως το άρθρο 63 παράγραφος 3,
   Εκτιμώντας τα ακόλουθα:
   
               (1)
            
            
               Η οδηγία 2005/94/ΕΚ θεσπίζει ορισμένα προληπτικά μέτρα που αφορούν την επιτήρηση και την έγκαιρη ανίχνευση της γρίπης των πτηνών και τα ελάχιστα μέτρα καταπολέμησης που πρέπει να εφαρμόζονται σε περίπτωση εμφάνισης εστίας γρίπης των πτηνών στα πουλερικά ή σε άλλα πτηνά σε αιχμαλωσία. Η εν λόγω οδηγία προβλέπει ότι πρέπει να οριστούν οι λεπτομερείς κανόνες που επιβάλλει η επιδημιολογική κατάσταση για να συμπληρωθούν τα ελάχιστα μέτρα ελέγχου που προβλέπει η οδηγία.
            
         
               (2)
            
            
               Με την απόφαση 2006/415/ΕΚ της Επιτροπής, της 14ης Ιουνίου 2006, για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα (4) θεσπίζονται ορισμένα μέτρα προστασίας ώστε να προληφθεί η διάδοση της γρίπης των πτηνών, συμπεριλαμβανομένου του καθορισμού των περιοχών Α και Β μετά την υποψία κρούσματος ή την εκδήλωση κρούσματος γρίπης των πτηνών. Οι περιοχές αυτές αναφέρονται στο παράρτημα της απόφασης 2006/415/ΕΚ. Στο παράρτημα αυτό, όπως τροποποιήθηκε με την απόφαση 2008/812/ΕΚ της Επιτροπής (5), περιλαμβάνονται τμήματα της Γερμανίας και της Πολωνίας. Η ισχύς της απόφασης 2006/415/ΕΚ λήγει στις 30 Ιουνίου 2009.
            
         
               (3)
            
            
               Καθότι εξακολουθεί να υπάρχει κίνδυνος εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 εντός της Κοινότητας, τα μέτρα που ορίζονται στην απόφαση 2006/415/ΕΚ πρέπει να διατηρηθούν ώστε να χρησιμοποιηθούν όπου ανιχνεύεται ο εν λόγω ιός σε πουλερικά, συμπληρώνοντας με τον τρόπο αυτό τα μέτρα που προβλέπονται στην οδηγία 2005/94/ΕΚ.
            
         
               (4)
            
            
               Δεδομένης της τρέχουσας επιδημιολογικής κατάστασης σε σχέση με τη γρίπη των πτηνών στην Κοινότητα, είναι σκόπιμο να παραταθεί η περίοδος εφαρμογής της απόφασης 2006/415/ΕΚ έως τις 31 Δεκεμβρίου 2010.
            
         
               (5)
            
            
               Η Γερμανία και η Πολωνία έχουν κοινοποιήσει στην Επιτροπή ότι, λόγω της ευνοϊκής εξέλιξης της κατάστασης όσον αφορά τη νόσο στο έδαφός τους, δεν εφαρμόζουν πλέον μέτρα προστασίας σε σχέση με εστίες γρίπης των πτηνών υψηλής παθογονικότητας του υποτύπου H5N1. Τα μέτρα που θεσπίστηκαν σύμφωνα με την απόφαση 2006/415/ΕΚ για τις περιοχές Α και Β στα εν λόγω κράτη μέλη, συνεπώς, δεν είναι πλέον αναγκαία και οι εν λόγω περιοχές πρέπει να διαγραφούν από το παράρτημα της ανωτέρω απόφασης.
            
         
               (6)
            
            
               Συνεπώς, η απόφαση 2006/415/ΕΚ πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/415/ΕΚ τροποποιείται ως εξής:
   
               1)
            
            
               Στο άρθρο 12, η ημερομηνία «30 Ιουνίου 2009» αντικαθίσταται από την ημερομηνία «31 Δεκεμβρίου 2010».
            
         
               2)
            
            
               Στα μέρη Α και Β του παραρτήματος, διαγράφονται οι εγγραφές για τη Γερμανία και την Πολωνία.
            
         Άρθρο 2
   Η παρούσα απόφαση αρχίζει να ισχύει την 1η Ιουλίου 2009.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Ιουνίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 10 της 14.1.2006, σ. 16.
   
      (4)  ΕΕ L 164 της 16.6.2006, σ. 51.
   
      (5)  ΕΕ L 282 της 25.10.2008, σ. 19.